
Forsiden: 

Den 25. februar 1992 blev et cylin¬ 
derformet objekt set ved Sjællands 
Odde på få meters afstand. Læs 
artiklen “Danske observationer”. 
(Tegning: 

Henrik Klinge Pedersen) 



»stil E uro pa¬ 
ir la men tets 
o-betænknin< 

Skandinavisk UFO Information 
SUFOI 

Postboks 6, 2820 Gentofte 
Formå! 

1) SUFOI er en forening, der har til formå! 
at bidrage til forståelsen af ufofæ nome- 
neme ved indsamling og bearbejdning af 
kildemateriale (observationsberetninger, 
forsøgsresultater, bøger m.m.), samt at 
udbrede kendskabet til emnet ved publika¬ 
tioner, foredrag og anden udadvendt virk¬ 
somhed. 

2) Det er SUFOIs opfattelse, at kildemate¬ 
rialet udgør et vigtigt grundlag for under¬ 
søgelser og oplysningsarbejde ud fra en 
seriøs og kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kende¬ 
tegn er, at det selv efter en nøje under¬ 
søgelse foretaget af kompetente personer, 
ikke kan forklares som værende et kendt, 
naturligt fænomen. 

4) Da fænomenerne endnu er uopklare- 
de.ønsker SUFOI ikke at fremhæve eller 
afvise nogen bestemt teori om deres art 
eller oprindelse. 

SUFOI ledes af repræsentantskabet. 

Den daglige ledelse varetages af forman¬ 
den og de to næstformænd. Repræsentant¬ 
skabet består af 1 repræsentant fra hvert af 
de til enhver tid etablerede områder i 
Skandinavien og de nedsatte arbejdsud¬ 
valg. 

Daglig ledelse 

Fer Andersen (formand), Klingseyvej 28 
2720 Vanløse. 31 71 96 64. 

Bo Nielsen (næstformand, alarmcentral) 

Kunnerupvej 21, Kolt 

8361 Hasselager, 86 28 38 71. 

Toke Haunstrup (næstformand, 
rapportcentral), Tollundvej 13 
8600 Silkeborg. 86 8511 85. 

Øvrige repræsentantskab 
Jørgen Bengtvig (arkivar) 

Galgebakken Skrænt 3-15A 
2620Albertslund. 42 64 44 69. 

Torben Birkeholm, Aad lsvej 16 
9210 Aalborg SØ. 98 1470 97. 

K rin Frost, Mariehøj 244 
2990 Nivå. 42 24 42 19. 

Jan Hansen (medlemsarkiv) 

Posekærvej 42, 6200 Aabenraa. 

Kim Møller Hansen (fotoafdeling) 

Eilekiersvej 14, Benløse, 4100 Ringsted. 
Erling Hegelund, Kildegårdsvej 88 
5240 Odense NØ. 66 10 39 00. 

Ole Henningsen, Duegård, 

Højrebyvej 59 4920 Søllested. 53 94 11 69. 
Finn W. Kalvik, Armauer Hansensvei 11 
N-5030 Landås, Norge. 

Kontakt for UFO-N YTs læsere i Norge. 

55 28 01 26. 

Henrik Klinge Pedersen 
Købmagergade 59,1, 1150 København K. 
Martin Lyck, Bag Volden 20 
6392 Bolderslev. 74 64 66 58. 

Brian Møller, Aabenraavej 14 
Kiskelund, 6340 Kruså. 74 67 04 54. 

Peter Nørgaard (foredragsafdeling), 
Dalsvinget 68, 8600 Silkeborg. 

86 80 13 15. 

Inge H. Svane, Mej 1 byvej 610 D, Hårup, 
8530 Hjortshøj. 86 99 92 39. 


Leder 


Undskyld - 
vi har en 
holdning! 


For nylig modtog jeg et brev fra en 
UFO-Nyt abonnent, der ikke længe¬ 
re ønskede at holde bladet. Argu¬ 
mentet var, at vi havde tilladt os at 
kritisere en anden ufoorganisation 
her i bladet. Det skulle vi “holde os 
for gode til”. 

Det er selvfølgelig en holdning at 
have. Men vi er ikke enige. SUFOI 
kan udmærket respektere, at der er 
personer og organisationer, der ser 
anderledes på tingene, end vi gør. At 
der er andre opfattelser af, hvad ufo¬ 
er er, end vores egen opfattelse. Eller 
at man er uenig med SUFOIs menin¬ 
ger i øvrigt. 

Men at vi respekterer andres 
holdninger er ikke det samme som, 
at vi stiltiende vil se på alt, hvad der 
bliver skrevet og sagt om ufoerne. 
SUFOI har nogle holdninger, som er 
dannet på basis af 35 års intenst 
arbejde med fænomenerne. Disse 
holdninger vil vi ikke bare give 
udtryk for - det er vores pligt at gøre 
det! 

Nogle gange støder man på hold¬ 
ningen, at “man blot skal lægge 
oplysningerne frem, så må folk selv 
tage stilling til dem”. Det er en dårlig 
undskyldning for ikke at have tid til 
at undersøge dem. SUFOI skal og vil 
ikke censurere oplysninger om ufo¬ 
er, men det er vores pligt som “eks¬ 
perter” at undersøge dem og tage 
stilling til dem. Folk har jo tiltro til, 
at det, vi skriver i UFO-Nyt, er kor¬ 
rekt. 

Specielt vil vi have lov til at kriti¬ 
sere andre ufoforskere og -blade, når 
der fremkommer faktuelle oplysnin¬ 
ger, som er i modstrid med sandhe¬ 
den. Et eksempel er, når H.C. Peter¬ 
sen står frem og siger, at SUFOI har 
valgt ham som modtager af et legat. 
Når sandheden er, at det var UFO- 
Fondet af 1979 og ikke SUFOI, der 


tildelte ham legatet, så vil vi have lov 
til at sige, at H.C. Petersen burde 
holde lidt bedre styr på sine fakta. 

Et andet forhold er så, hvordan 
man gør opmærksom på sine hold¬ 
ninger. Der er jo mange virkemidler, 
men SUFOFs talerør er først og 
fremmest UFO-Nyt. Det er her i bla¬ 
det, at man kan læse, hvad SUFOI 
mener om tingene. Og det er vigtigt 
for os, at det sker på en seriøs måde. 

Det er bl.a. denne opfattelse, der 
får en af ufologernes kritikere, Willy 
Wegner, til at skrive, at “Skandina¬ 
visk UFO Information (SUFOI) er et 
godt forbillede for, hvordan ufologi 
kan drives, uden at henfalde til vi- 
vil-frelse-verden syndromet ” 

Andre organisationer anvender 
andre virkemidler. Det er blevet 
populært i USA at arrangere ufo¬ 
demonstrationer mv. Blandt andet 
fandt der en sådan ufo-demonstrati¬ 
on sted uden for Det Hvide Hus i juli 
1993. Den var arrangeret af organi¬ 
sationen “Operation Right to 
Know”, der ikke går af vejen for at 
anvende utraditionelle midler. De 
arrangerede således også en “happe¬ 
ning”, hvor de gennem en parodi 
gjorde grin med nogle af deres ufo¬ 
modstanderne. 

Lignende tendenser kendes også 
fra andre organisationer, ja selv fra 
vores breddegrader. Sådanne use¬ 
riøse metoder ønsker SUFOI bestemt 
ikke at tage i anvendelse. Vi kan godt 
være uenige med andre uden at skul¬ 
le nedlade os til at slå under bælte¬ 
stedet. SUFOI ønsker at fremme en 
seriøs dialog på et sagligt grundlag. 

SUFOI respekterer således, at 
andre kan have andre meninger om 
tingene. Men vi har også vores hold¬ 
ninger - og vi vil have lov til at vise 
dem! 

□ 

Observationer 


AF PETER 
NØRGAARD 



TEGNINGER: 
HENRIK KLINGE 
PEDERSEN 


Danske observationer 


Rumskib med fire vinduer 


I forbindelse med en ufo-observati¬ 
on over Gudenåen i april 1989 (se 
UFO-Nyt 3/1989) dukkede der flere 
andre sager op. Bl.a. som følge af 
den megen omtale i lokalområdet, 
men primært på grund af en meget 



vanlig påvirkning af deres køretøj. I 
den korte observationstid var det 
begrænset, hvor mange detaljer de 
nåede at lægge mærke til. 

C så objektet i længst tid. Hun 
formoder, at det var nogle få minut¬ 
ter i alt. Hun beskriver fartøjet som 
stillestående, gulligt over i det rødli¬ 


delser fra folk, der er stødt på UFO- 
Nyt eller har hørt noget om ufoer i 
medierne. Det får dem så til at tænke 
på deres egen observation, som de 
endnu ikke har rapporteret. Sagerne 
kan ofte være flere år gamle, men er 
stadig interessante for os. Både af 
hensyn til selve beskrivelsen, men 



aktiv ufo-observatør, der kom i kon¬ 
takt med andre personer, der havde 
oplevelser at fortælle om. 

Vi har beskrevet et par af dem tid¬ 
ligere, men denne observation fra 
1986 har ikke før været omtalt. De to 
vidner har først fortalt om det tre år 
efter. 

Det var en kold og klar vinteraf¬ 
ten tæt ved midnat, i enten januar 
eller februar 1986. Det unge par, 
begge midt i tyverne (S: mand, C: 
kvinde), var på vej fra Langå til Ran¬ 
ders i bil. Hændelsen begyndte med, 
at C, der sad foran som passager, 
pludselig fik øje på en stor gulligt- 
lysende, cigarformet, rumskibslig¬ 
nende genstand. Hun udbrød målløs: 
“Se - et ufo”. S, der sad ved rattet, 
begyndte at grine, men standsede dog 
bilen og bakkede på C’s opfordring 
for evt. at se nærmere på sagen. S blev 
selv meget forbavset, over det han så. 
Det varede dog kun kort tid, for da 
bilens lygter blev rettet mod objektet, 
forsvandt det næsten i samme øje¬ 
blik, som blev der trykket på en 
knap. 

De nåede ikke at bemærke nogen 
flyveretning, og der var ingen usæd- 


ge/orange. Lyset var ikke blænden¬ 
de, nærmest lidt flimrende, men ikke 
pulserende. Det havde et tydeligt, 
aflangt omrids, og de så begge, at 
der var fire koøjer. Det svævede i en 
højde af ca. 30 grader, og de sam¬ 
menligner størrelse med et alminde¬ 
ligt parcelhus. 

De følte begge, at de havde over¬ 
været noget meget særpræget, som 
de aldrig vil glemme. Der er ikke 
flere oplysninger i sagen, og SUFOI 
kender ikke pt. til andre vidner fra 
denne observation. 

Mærkelig formationsflyvning 
over Vejle 


SUFOI modtager jævnligt henven- 


*også fordi der er mulighed for, at vi 
har noget på samme hændelse i rap¬ 
portarkivet i forvejen. Det var des¬ 
værre ikke tilfældet i denne sag, som 
dog er værd at nævne på grund af 
observatørens beskrivelse af objek¬ 
ternes hastigheder. 

Det var en aften i 1984, mellem 
den 15. og den 19. februar ved Vejle. 
Her fortæller Peter Søegaard fra 
Egtved selv, hvad der skete: 

“Jeg var ude at gå aftentur med 
hunden langs Vejle Å. Da det var en 
fin stjerneklar aften, stod jeg lidt og 
kiggede stjerner. Mens jeg står og 
iagttager Karlsvognen, bliver jeg 
opmærksom på tre lysende, lydløse 
objekter, som skiller sig ud ved at 
lyse stærkere end de omgivende 






























Observationer 


stjerner. De bevæger sig i en nyde¬ 
lig treskibsformation med langt 
højere hastighed, end fx en overfly¬ 
vende satellit. 

Da objekterne på deres kurs pas¬ 
serer lige over mig, forlader først 
det nordligste objekt formationen 
vinkelret på flyveretningen mod 
nord, mens det stadig holder trit 
med de andre. Objektet bliver uden 
for formationen i omkring et sekund, 
hvorefter det igen falder på plads i 
formationen. 

Så snart førstnævnte objekt er på 
plads, forlader det sydligste objekt 
formationen på nøjagtig samme 
måde blot vinkelret mod syd. Disse 
manøvrer bliver udført med en forbav¬ 
sende hastighed. (Det skal tilføjes, at 
jeg på daværende tidspunkt var under 
uddannelse til pilot. Også efterføl¬ 
gende når jeg har tænkt på hændel¬ 
sen, mener jeg at kunne udelukke 
flyvemaskiner)”. 

Observatøren fortsætter: 

“Da formationen var samlet, fort¬ 
satte den på kursen og forsvandt i 
horisonten. Der var på intet tids¬ 
punkt nogen lyd at høre, og de kug¬ 
leformede lys var klare uden nogen 
egentlig farve. Umiddelbart efter 
observationen gik jeg til den nær¬ 
meste telefonboks og ringede til 
min bror, som er flyveleder i Bil¬ 
lund. Han kontaktede straks sin 
kollega på vagt, for at høre om der 
på observationstidspunktet var fly¬ 
trafik i området, hvor observatio¬ 
nen fandt sted. Det var der ikke - 
ingen radarregistreringer overhove¬ 
det. (Objekterne så jeg i ca. 30 gra¬ 
ders højde, så hvis det fx. var fly, vil¬ 
le der have været noget på radaren). 

Det der gjorde størst indtryk, var 
objekternes måde at bevæge sig 
væk fra formationen på. Der kunne 
ikke iagttages nogen egentlig acce¬ 
leration. Indtrykket var, at objektet, 
i det øjeblik det forlod formationen, 
allerede havde hastigheden, og lige¬ 
ledes da bevægelsen væk ophørte, 
var det i ét nu.” 

Observatøren afslutter sin beret¬ 
ning med disse ord: 

“Hastigheden og distancen disse 
bevægelser skete over, sammen¬ 
holdt med at objekterne rent faktisk 
bevægede sig over radarmålbar 
afstand - uden udslag, vidner om en 
helt uhørt acceleration. Jeg har såle¬ 
des ingen ide om, hvad det rent fak¬ 
tisk var, men det virkede intelligent 
styret.” 


Cylinder over Sjællands Odde 


“Objektet var ca. 12 meter langt. Det 
må have passeret mellem hustaget og 
vores flagstang. Det var virkeligt tæt 


på mig”. 

Det er tirsdag den 25. februar 
1992, og solen skinner. Klokken er 
13.21 DNT (Dansk Normal Tid). 
Observatøren (N), som ønsker at 
være anonym, har netop åbnet den 
sydvendte hoveddør i det stråtækte 
hus, der ligger tæt på vandet. Fra 
bakketoppen ca. 25 meter over vand¬ 
overfladen er der en smuk udsigt til 
stranden ved Kattegat. De to hunde 
(tyske ruhår) i husstanden nyder at 
blive luftet i den sjællandske natur. 

Idet N går ud på havestien, hører 
og ser hun et lille privatfly, der fly¬ 
ver fra vest mod øst. Observatøren 


kalder på de to hunde, der kommer 
løbende ud inde fra huset. Ca. 10 
sekunder efter at flyet er drejet skarpt 
mod nordøst, bliver N opmærksom 
på en svag susende lyd. 


N fortæller: 

“Både hundene og jeg drejer vores 
hoveder, og ser mod nord henover 
husets stråtag, hvor lyden kommer 
fra. Lidt efter lidt kommer der fra 
vest et objekt til syne på den anden 
side af huset. Det bevæger sig i en 
højde af ca. 6-7 meter over jorden, 
fortsætter i østlig retning hen bag en 
hæk og videre over markerne. Gen¬ 
nem den bladløse tjørnehæk følger 
seks par øjne den cylinderformede 
tingest, så langt det er muligt, ca. 
400 meter. Det hele varer vel ca. 10 
sekunder. Begge vore hunde for¬ 
blev rolige, men undrende. Normalt 

Postkort med 
observatørens 
notater. Objek¬ 
tet bevægede 
sig fra vest 
mod øst og 
passerede mel¬ 
lemflagstan¬ 
gen og huset. 

Observationer 


Danske observationer fortsat fra side S 


giver de hals, når der kommer nogen, 
dyr, mennesker eller lastbiler (der er 
100 meter op til vejen), men ikke i 
dette tilfælde. Da der ikke var mere 
at se, gik jeg ind og ringede til ‘frk. 
klokken’, der sagde: 13.22.00. Des¬ 
uden skrev jeg det hele ned, tegnede 
og lavede et par skitser over området 
med markering af objektets rute.” 

Observatøren har lavet en meget 
udførlig ufo-rapport med flere bilag, 
bl.a. en detaljeret tegning af objek¬ 
tet. N befandt sig i en afstand af ca. 8 
meter fra det delvist rødbrune 
objekt, og har derfor været i stand til 
at opfatte mange detaljer. 

Det var nærmest delt i to næsten 


lige store dele på hver ca. 6 meter. 
Den forreste del var en meget smal 
cylinder, metalfarvet og mindre end 
10 cm i diameter. Forbindelsen mel¬ 
lem den forreste og den bagerste 
cylinder var tragtformet, ca. 1/2 
meter lang og som blankt metal. Den 
bagerste cylinder var rødbrun og lidt 
længere end den forreste. 

Der var ingen lys, røg eller damp 
ved objektet, og lyden var en kon¬ 
stant susen eller pusten. Det var tør¬ 
vejr med en let vind. Desværre var 
der ikke andre vidner til observatio¬ 
nen. N mener dog, at der er en vis 
sandsynlighed for, at piloten i privat¬ 
flyet kan have set noget. Der har dog 


ikke været efterlyst vidner i sagen, 
da der gik over et halvt år, inden 
beretningen kom til SUFOIs kend¬ 
skab. 

Observatøren har opfattet mange 
enkeltheder og har set det i en 
afstand af 8 meter. Det er bemærkel¬ 
sesværdigt tæt på. En nærliggende 
forklaring kunne være et missil, men 
det afviser N, som tidligere har set 
missiler i øvelsesområdet i nærhe¬ 
den. Efter samtaler med observa¬ 
tøren og forskellige undersøgelser 
må det konkluderes, at der ikke 
umiddelbart kan gives en naturlig 
forklaring på det sete. 

□ 


Danske rapporter 
- kort fortalt 


AF ERLING 
HEGELUND 



Kunstig “storkerede” 


Stedet er Jyllinge. Tidspunktet er 23. 
september 1993 ved frokosttid. En 
mand sidder i sin stue og er ved at 
spise frokost. Hans hund og kat er 
der også. 

Ud af øjenkrogen bliver observa¬ 
tørens opmærksomhed pludselig fan¬ 
get af en “tingest”, som danner sig 
selv eller kommer til syne på tagryg¬ 
gen af naboens udhus. Denne “tin¬ 
gest” er cirkelrund, kraftig hvid og 
skylignende og på størrelse med en 
mindre storkerede. På objektet er der 
små prikker, der minder vidnet om 
vinduer i miniformat. 

Under observationen opfører dyre¬ 
ne sig mærkeligt. Hunden, der kan se 
objektet, piber og søger ind under so¬ 
faen, hvor vidnet sidder. Katten, som 
ikke direkte kan se noget, bliver nys¬ 
gerrig og bange samtidig og søger op 
til vidnet i sofaen. 

Hændelsen tager 10-15 sekunder, 
hvorefter objektet på det nærmeste 
opløser sig selv så hurtigt, at manden 
ikke når at registrere, hvad der fore¬ 
går. 

Formationsflyvning over Esbjerg 


Ved Carsten Hauchs Vej i Esbjerg 


sad et ægtepar den 2. juli 1993 ude i 
haven og nød sommeren. Manden 
kigger op og ser så fem mørke gen¬ 
stande flyve fra syd mod nord. 
Hastigheden på objekterne er stor, 
men der er ikke en lyd at høre. 

De tre bagerste holder samme for¬ 
mation hele tiden, mens de to forre¬ 
ste genstande skifter til hinandens 
position to gange. 

Selv anslår vidnet objekternes 
højde til 1.600 meter, da de kan ses 
imod et skydække, samt størrelsen 
til 2 meter i diameter. Overflyvnin¬ 
gen tager omkring 15 sekunder. 

Ildkugler over mark 


Et ægtepar der en aften i 1980 var på 
vej hjem fra Dianalund til Næstved, 
så noget ikke helt almindeligt røre 
sig inde på en mark. 

Først mente de, at det var en land¬ 
mand med et stærkt lys på sine land¬ 
brugsredskaber, men da de kom nær¬ 
mere, var der ingen støj, og land¬ 
mænd har endnu ikke fået lydløse 
traktorer. 

Pludselig slukkedes lyset, og et 
par minutter senere steg tre ildkugler 
til vejrs omkring en kilometer fra 
deres bil. Objekterne bevægede sig 
horizontalt på himmelen med skif¬ 


tende hastigheder i syd-sydøstlig 
retning. De steg så højt op, at de lig¬ 
nede stjerner. De lavede nogle ret¬ 
ningsskift i knivskarpe vinkler på 
cirka 30 grader uden at nedsætte 
hastigheden. 

Politibetjent i Rønne ser glødende 
og dansende ildkugle 


Om natten den 24. marts 1993 kl. 
04.45 er en politiassistent i Rønne 
oppe for at lufte hunden. Over en 50 
meter høj silo ca. 100 meter fra hvor 
han står, fanges hans opmærksom¬ 
hed af en orangerød ildkugle med en 
diameter på omkring 1/2 meter. Den 
flyver rundt med hurtige retnings¬ 
skift, lige som myg der sværmer i 
aftensolen. Efter et lille stykke tid 
forsvinder objektet med enorm fart i 
sydlig retning og opfattes i forsvin¬ 
dingsøjeblikket kun som en lysende 
streg. Ti til femten sekunder senere 
kommer det tilbage, og igen ses det 
kun som en streg, før det har indtaget 
sin dansende plads på toppen af silo¬ 
en. Forsvindingsnummeret gentages 
nu i nordlig retning og til sidst i syd¬ 
lig retning igen, hvor det så bliver 
væk. 

Hele observationen varede ca. 5 
minutter. Der var ikke en lyd at høre. 

og hunden reagerede heller ikke 
usædvanligt. 

Observatøren kneb sig ikke i 
armen for at overbevise sig om, at 
han var vågen, men tjekkede næste 
morgen hundens visitkort fra om nat¬ 
ten, hvilket overbeviste ham om, at 
han ikke havde drømt det hele. 

Landing på Peblingesøen 
i København 


En otteårig pige så om morgenen den 
17. juni 1993 et objekt lande og for¬ 
svinde igen fra Peblingesøen. Mode¬ 
ren kom ved ottetiden ind i datterens 
værelse, da det var på tide at komme 
i skole. Pigen fortæller så, at hun lige 
har set et objekt komme flyvende fra 
Søpavillonen og lande mellem båd¬ 
udlejningen og Dronning Louises 
Bro. Ved landingen opstod der små 
bølger på vandet. 

Hun beskriver overfladen af objek¬ 
tet som lignende gammelt metal, der 
var rustplettet og græsgrønt. Midt på 
det linseformede objekt sås en række 
meget skarpe lys, der skiftevis blinke¬ 
de gult og rødt. 

Midt på objektet var der en grå lem, 
og midt på denne sad der i den ene side 
en lysende, rød knap. Efter et øjeblik 
forsvandt objektet lodret op så hurtigt, 
“som om den kunne gøre sig usynlig”. 
Da den fløj, så pigen fire, grå, runde 
rør på undersiden. Hele observationen 
varede fem til ti sekunder. 
Kommentar: 

Normalt gør vi i UFO-nyt ikke så 
meget ud af at tolke de uforklarlige 
observationer, vi får ind. Imidlertid er 
denne observation lidt speciel, så her 
skal sandsynliggøres for og imod. 

Vi har kun fået én henvendelse om 
denne begivenhed, og det er det første, 
som får alarmklokkerne til at ringe. 
Hvis et ufo kan lande på Peblingesøen 


og kun blive set af ét vidne, hvad så 
hvis det lander på Rådhuspladsen 
næste gang. Bliver det opdaget? 

Hvorfor var der ikke 100 vidner 
til denne hændelse? Der er lejlighe¬ 
der rundt om søen i 3-4 etager. Folk 
kører på arbejde m.v. Mange burde 
have set den. 

Meget kunne tyde på, at det bare er 
en and, som “bliver til” et rumskib i en 
barnlig fantasi. 

Men der er noget, vi ikke kan affe¬ 
je, og som kendetegner de fleste ægte 
observationer, og det er detaljerig¬ 
dommen sammenholdt med ulogiske 
fænomener. 

Der skal en skrap løgner til at 
opfinde alle detaljerne i denne histo¬ 
rie. Derudover skal der også is i 
maven til at turde påstå noget så mær¬ 
keligt, som at et objekt kan forsvinde 
så hurtigt op i luften. 

Kendere af ufolitteratur ved, at 
objekter forsvinder “i ét nu”, men er 
pigen her bekendt med den slags 
historier? Endelig skal nævnes, at vi 
om morgenen, når vi kører på arbej¬ 
de i tæt trafik, mest har opmærksom¬ 
heden rettet mod vejbanen, og et 
objekt, der farer forbi på få sekunder, 
kan meget nemt overses. 

Folk i lejlighederne ser måske 
ikke så meget ud af vinduerne om 
morgenen. De, som ikke er på arbej¬ 
de, går stadig morgensøvnige rundt 
eventuelt bag nedrullede gardiner. 
Fem til ti sekunder er kort tid. Måske 
har få andre observeret dette her, 
men blot gnedet øjnene for at få søv¬ 
nen ud eller de vil ikke henvende sig 
til SUFOI. 

Alt dette kun for at illustrere at vi 
ikke som standard blot kan affeje alle 
“et-vidners observationer” i tæt bebyg¬ 
gede områder med den begrundelse, at 
selvfølgelig ville flere have set dem, 
hvis de virkeligt havde fundet sted. □ 


Ufoer på videofilm 

SUFOI har hjemtaget ganske få eksemplarer af videofilmen: "Messen¬ 
gers of Destiny", som vi anmeldte her i UFO-NYT i nr. 3/93. 

Filmen indeholder en lang række videooptagelser af mystiske ufoer og 
lys i Mexico, bl.a. optaget under solformørkelsen i 1991. Flere af dem er 
virkelig mystiske, og på grund af solformørkelsen var der en masse men¬ 
nesker, der observerede og filmede de mærkelige lys. 

Det er en af de mest spændende film om ufoer, som vi har set i lang tid. 
Videoen, der har engelsk lyd, koster kr. 240 og bestilles ved at indbeta¬ 
le beløbet på giro 9 11 77 25 til SUFOI, Postboks 6, 2820 Gentofte. Skriv 
venligst "Messengers of Destiny" på modtagerdelen. 


Fyrværkeri 
i utide 

Om aftenen den 19. oktober 
1993 er Elsebeth og Brian 
Pedersen sammen med deres 
datter på vej i bil mod Silke¬ 
borg. Vejret er stjemeklart og 
temperaturen er ca. 5 grader. 
Månen er oppe og befinder sig 
bag dem i kørselsretningen. 

Omkring klokken 19.30 
bemærker datteren Mia nogle 
mærkelige, blinkende lys på 
himlen. Hun gør forældrene 
opmærksomme på lysene, men 
de slår det først hen som fly ly s. 
Men datteren siger, at så må der 
søreme være tale om masser af 
fly, og moderen bliver nu også 
opmærksom på lysene. Faderen 
ser ikke meget, da han kører 
bilen. 

I nærheden af Salten stand¬ 
ser de for at se nærmere på lyse¬ 
ne. De holder stille i omkring 5 
minutter, og de skønner, at der 
er omkring hundrede blinkende 
lys på himlen foran og til højre 
for dem. Lysene ligner flylys: 
de er hvide og blå, og de blinker 
regelmæssigt, mens de lang¬ 
somt bevæger sig på himlen. 
De kan ikke høre nogen lyd. 

Familien bliver enig om, at 
de aldrig har set noget lignende, 
og de kører derefter videre. Da 
de kommer ind i Silkeborg, 
mister de kontakten med lyse¬ 
ne, der ikke længere kan ses på 
grund af bylyset. Senere kører 
familien hjem igen omkring kl. 
21.30, men på dette tidspunkt 
ser de intet usædvanligt. 

På trods af megen medieom¬ 
tale og mange henvendelser i 
netop denne periode har SUFOI 
ikke modtaget andre beretnin¬ 
ger om disse lys. Vi er forun¬ 
dret over observationen, der 
ikke kan være fly på grund af 
antallet af lys. SUFOI har også 
undersøgt, om der kunne være 
tale om militære øvelser, men 
med negativt resultat. 

Per Andersen 

AF PER 
ANDERSEN 



Projekt Dobbeltmåne 


Dobbeltmåner over 
Danmark 

SUFOI har fået en række uafhængige henvendelser om observationer af dobbelt¬ 
måner. Det vil sige en "falsk" måne lige ved siden af den rigtige måne. Det spænd¬ 
ende er, at vi muligvis er på sporet af et nyt fænomen, som er meget lidt kendt og 
ubeskrevet. SUFOI vil derfor gerne i kontakt med alle, der mener, at de har set dob¬ 
beltmåner. 


I forbindelse med efterforskningen 
af observationerne i Nordsøen i 
oktober 1993 fik SUFOI flere hen¬ 
vendelser, der var af en helt anden 
karakter. Det drejede sig om en ræk¬ 
ke uafhængige observationer af dob¬ 
beltmåner. Disse dobbeltmåner er 
blevet startskuddet på et nyt spænd¬ 
ende projekt, “Projekt Dobbelt¬ 
måne”, der skal se nærmere på de 
helt specielle observationer. 

En 67-årig husmoder fra Lemvig 
ringede til SUFOI og fortalte, at hun 
omkring den 24. oktober 1993 mel¬ 
lem midnat og kl. 01.00 kikkede ud 
af vinduet, hvor hun fik øje på en 
fuldmåne i vestlig retning. Det spe¬ 
cielle var dog, at der lige til venstre 
for månen var lige som en skygge af 
månen. 

Vidnet troede først, at det kunne 
være en refleks i vinduet, og hun gik 
derfor udenfor for at se nærmere på 
det. Men det var ingen refleks i vin¬ 
duet, for dobbeltmånen var der sta¬ 
dig. Den “falske” måne var lidt 



overlappende med den rigtige måne, 
og den var mere grålig i lyset. Vejret 
var klart, og det var vindstille. 

Hun gik indenfor igen og tænkte 
derefter ikke nærmere over sin obser¬ 
vation, indtil SUFOI efterlyste vid¬ 
ner i avisen. Efter at have fortalt os 
om sin observation, talte observa¬ 
tøren med to andre personer, der 


også havde set den mærkelige dob¬ 
beltmåne. Den ene var hendes søster 
og den anden en bekendt. 

Også set fra Sjælland 


En observatør i Fredensborg har 
også berettet om en dobbeltmåne. 
Hendes observation fandt dog alle¬ 
rede sted den 22. oktober ved 21- 
tiden. Dette vidne så ligeledes en 
dobbeltmåne gennem vinduet. Lige 
som det første vidne troede hun 
først, at det var en refleks. Hun gik 



Fredensborg, 21. oktober 1993. 


derfor ud på terrassen, men dobbelt¬ 
månen var der stadig. 

På dette tidspunkt var månen 
knap halv. Til højre for den rigtige 
måne var et identisk billede af månen, 
blot var den falske måne ikke så klar, 
svagere i lyset og mere sløret end 
den rigtige måne. Der var 1-2 fin¬ 
gers bredde imellem de to måner. 

Ifølge observatøren var vejret 
klart og temperaturen omkring 6 
grader. Hun så på månerne i omkring 
5 minutter, inden hun gik indenfor 
igen. 

Efter at vores interesse var blevet 
skærpet omkring observationerne af 
disse dobbeltmåner, kunne en af 
mine bekendte fortælle mig, at hun 
også havde set en sådan. Blot var 
hendes observation flere måneder 
gammel. Ud fra forskellige holde- 



Vanløse, primo september 1993. 


punkter kan det bestemmes, at denne 
observation må være fra september 
1993. 

På dette tidspunkt var vidnet på 
vej hjem fra S-togstationen i Van¬ 
løse sent en aften, da hun observere¬ 
de en dobbeltmåne. Kanten på den 
falske måne var mere diffus end 
månen. Farven var ens på dem beg¬ 
ge, men det var som om, der var 
“dis” foran den falske måne. Den 
var altså svagere i lyset og mere 
udflydende. 

Desværre tænkte vidnet ikke nær¬ 
mere over dette fænomen. Det var 
først, da hun hørte om dobbelt¬ 
måner, at hun huskede sin tidligere 
observation. 

Ens observationer 


Sammenlignes de tre foregående 
observationer, kommer en række 
lighedspunkter frem. De tre tegnin¬ 
ger viser, at den rigtige og den falske 
måne var i nogen lunde samme posi¬ 
tion og afstand til hinanden ved alle 
tre observationer. Den falske måne 
var i alle tilfælde til venstre for den 
rigtige. Lyset var svagere og mere 
sløret. 

Selv om observationsdatoeme 
strækker sig over september og to 
forskellige datoer i oktober, synes de 
tre observationer at være så ens, at 
der godt kan være tale om den sam- 

Projekt Dobbeltmåne 


me type fænomen. 

Også andre har berettet om dob¬ 
beltmåner, selv om de dog varierer 
noget i forhold til de tre foregående 
observationer. 

Et af SUFOPs repræsentantskabs¬ 
medlemmer, Karin Frost, observere¬ 



de også en dobbeltmåne i oktober. 
Omend der er lidt tvivl om datoen, var 
det på et tidspunkt, hvor månen var 
stort set fuld. Karin sad og så fjern¬ 
syn, da hun så dobbeltmånen gennem 
vinduet. I dette tilfælde var den falske 
måne dog til højre for den rigtige, og 
der var et noget større overlap mellem 
de to måner. 

Sidst i oktober observerede en 
person i Tarm en dobbeltmåne, hvor 
den falske måne var lidt oval, men 
dog klart afgrænset. Her var den fal¬ 
ske måne tilsyneladende også til 
højre for den rigtige. 

Endelig har SUFOI modtaget en 
rapport om en observation den 19. 
oktober 1993 fra Rødbyhavn. Obser¬ 
vatøren fortæller bl.a.: 

“Jeg befandt mig sammen med 3 
andre voksne ædruelige personer på 
Lalandias område ca. 400 m vest for 
Rødbyhavn på Lolland. Vi så månen 
stå meget lavt over horisonten mod 
syd - om den var på vej op eller ned, 
tænkte jeg ikke nærmere over - men 


til højre for månen så vi en gullig 
plamage af form som et spejlæg og i 
en afstand af ca. 1 fingers bredde fra 
månen. Det ændrede ikke form, 
mens vi observerede det, og vi var 
udendørs i ca. 45 minutter.” 

Også under denne sidste observa¬ 
tion var vejret klart og tørt. 

Sjældent fænomen 


På trods af de op til 6 forskellige 
observationer af dobbeltmåner, ser 
det ud til, at dette fænomen er for¬ 
holdsvis sjældent og bestemt ikke 
særlig godt beskrevet. 

Man kan forestille sig, at der kun¬ 
ne være tale om en slags spejling i 
iskrystaller i atmosfæren. Sådanne 
spejlinger kendes da også, men som 
regel som haloer (lysende ringe) 
omkring solen i en afstand af 22 gra¬ 
der og en sekundær ring i omkring 
46 grader. I forbindelse med disse 
ringe kan der til tider også ses falske 
sole i form af kraftigt lysende områ¬ 
der. 

Sådanne haloer findes i sjældnere 
tilfælde omkring månen, men disse 
er normalt i en betydelig større 
afstand af månen end observationer¬ 
ne af dobbeltmåner beskrevet her. 

Litteraturen beskriver også mere 
regulære dobbeltsole, men igen er 
afstanden mellem solene større, end 
det er tilfældet her. Der er heller ingen 
beskrivelser af dobbeltmåner som 
sådan. Det nærmeste er observationer 
af “ekstra kanter” på månen. Igen et 
fænomen, der er noget forskelligt fra 
det her beskrevne. 

Selv om observationerne af dob¬ 
beltmåner beskrevet i denne artikel 


ikke umiddelbart ser ud til at være 
grundigt behandlet før, er det bestemt 
en oplagt teori, at fænomenet kan 
skyldes refleksioner af månens lys i 
iskrystaller højt i atmosfæren. 

Undersøgelsesprojekt iværksat 


I lyset af, at dobbeltmåne-fænomenet 
observeret omkring oktober 1993 ser 
ud til at være et sjældent fænomen, 
har SUFOI iværksat et officielt under¬ 
søgelsesprojekt. Dette projekt - Pro¬ 
jekt Dobbeltmåne - skal indsamle 
nærmere oplysninger om fænomener¬ 
ne og analysere, om vi her virkelig 
har fat i et sjældent tilfælde af atmos¬ 
færisk refleksion. 

En del arbejde ligger forude med 
at analysere materialet, herunder 
nærmere analyser af et stort vejrmate¬ 
riale indhentet hos DMI. Projektet vil 
også systematisk gennemgå eventuel 
litteratur, der måske allerede har 
beskæftiget sig med fænomenet. 

Det vigtigste er dog de observatio¬ 
ner, som folk har gjort af dobbelt¬ 
måner. Jo større materiale, der er at 
arbejde med, desto større er chancer¬ 
ne for at tegne et præcist billede af, 
hvordan fænomenet optræder, og 
hvad det skyldes. 

SUFOI er derfor meget interesse¬ 
ret i at komme i kontakt med vidner, 
der mener at have observeret dobbelt¬ 
måner. Skriv venligst til SUFOI, 
Postboks 6, 2820 Gentofte. Eller ring 
til Per Andersen på 31 71 96 64. 

Efterhånden, som vores Projekt 
Dobbeltmåne skrider fremad, vil vi 
her i UFO-Nyt orientere læserne om 
de resultater, vi kommer frem til. 

□ 


Kursus for rapportoptagere 

I weekenden 16.-17. april 1994 afholder SUFOI 
et rapportoptagerkursus i København. 


Kurset henvender sig til alle med interesse for 
at undersøge ufoobservationer og tale med 
observatører. 

Der kræves ingen særlige forudsætninger for 
at deltage. 

Få nærmere oplysninger hos Toke Haunstrup 
påtlf.86 85 11 85 






















10 UFO-NYT 1/94 


Observationer 


AF OLE 

HENNINGSEN 



En all-sky 
optagelse med 
de mystiske lys: 
Credit: Geofy¬ 
sisk Institut,, 
Universityof 
Alaska 


Mystiske lysglimt 
i atmosfæren 



Glimtene forekom oven over et 
meget kraftigt tordenvejr i Midtve¬ 
sten i USA i timerne før midnat den 
8. juli 1993 og blev registeret med et 
specielt lysfølsomt videokamera om 
bord i NASA’s flyvende DC-8 labo¬ 
ratorium, der har Ames Research 
Center i Mountain View, Californi¬ 
en, som hjembase. Man registrerede 
lysglimtene, mens DC-8’eren i et 
par timer fløj langs med det kraftige 
tordenvejr i 12 kilometers højde. 

De foreløbige data om lysglimte¬ 


ne blev i september 1993 offentlig¬ 
gjort af professorerne Davis Sent- 
man og Eugene Wescott fra Geofy¬ 
sisk Institut ved University of Alas¬ 
ka i Fairbanks. Man har ikke tidlige¬ 
re ment, at sådanne lysglimt overho¬ 
vedet eksisterede. 

Videoptagelserne blev foretaget 
med et såkaldt all-sky kamera, der 
kan fotografere hele himlen på én 
gang. Man fik optagelser af 19 eksem¬ 
pler på store lysglimt, der optrådte 
ovenover stormskyerne og strakte sig 


langt op i den øvre atmosfære. 
Glimtene varede i mindre end 1/30 
sek., men er beregnet til en højde op 
til 40 km. og 9-10 km. i tværmål. 

I alt har de et rumfang på mere 
end 1.000 kubikkilometer. “I for¬ 
men ligner de mest en gulerod eller 
en meget høj vandmand , ” sagde 
Wescott. 

Under denne forskningstur for 
NASA blev der registreret omtrent 
et lysglimt for hver gang, der var 
300 lyn fra tordenskyerne og ned til 
jorden. 

Da lysglimtene tilsyneladende 
har sammenhæng med tordenvejr og 
lyn, anser videnskabsmændene dem 
for at være en form for elektriske 
udladninger. Hvis dette er tilfældet, 
kan de være til fare for højtflyvende 
forskningsfly og samtidig være årsag 
til kemiske reaktioner i Jordens øvre 
atmosfære og måske reduktion af 
ozonlaget. 

Andre teorier går ud på, at glimt¬ 
ene skyldes lysudladninger af sam¬ 
me type som kendes fra neonrør 
eller muligvis et mere passivt fæno¬ 
men, der har forbindelse med ultra¬ 
violet lys eller røntgenstråling. 

De fleste glimt så ikke ud til at 
stamme direkte fra tordenvejret neden¬ 
under. “De så ud til at være adskilt 
fra skyerne. Der var almindeligvis 
en vis afstand mellem skyerne og 
lysglimtene, ” sagde Wescott. 

Piloter og andre, der måske kig¬ 
ger en del mere på himlen end de fle¬ 
ste, har siden 1886 med mellemrum 
rapporteret lysglimt oven over tor¬ 
denvejr. Men disse sjældne; observati+ 
oner er normalt blevet ignoreret af 
•den videnskabelige verden, fordi dis¬ 
se observationer var udokumentere- 

Apparonf 

Elevation 


Materialer til salg 


SUFOI har fået en række materialer som donation. Vi sælger dem til fordel for SUFOrs 
Støttefond. Materialerne sælges på "først til mølle" basis. Henvendelse til: Per Andersen, 
Klingseyvej 28, 2720 Vanløse. Tlf: 31 71 96 64. 

George Adamski: Ombord i Rumskibe. Biilmann, 1960. Kr. 80,00. 

Joseph Hillard: Hvad sker der på månen. SUFOI, 1964. Kr. 40,00. 

Otis T. Carr: Atomer For Fred. Otis T. Carr och Fria Energins Rymdfarkost. 

Parthenon (svensk), 1959. Kr. 40,00. 

En Tioårig Gåta - Rymderan. Parthenon (svensk), u.å. Kr. 30,00. 

Elisabeth Klarer: I rymdskepp over Drakensberg. Parthenon (svensk), 1959. Kr. 25,00. 

UFO-Nyt: 

1962 marts, sept, okt, nov, dec. Kr. 30,00. 

1963 april, maj, juni, juli, sept, dec. Kr. 30,00. 


Upper Atmospheric Opticai Flashes 



ionosphere 


Kraftig for¬ 
størrelse af 
videoptagelse 
af et lysglimt i 
den øvre 
atmosfære 
optaget den 9. 
juli 1993 over 
det nordlige 
lowa i USA. 
Credit: Geofy¬ 
sisk Institut, 
University of 
Alaska 


På denne teg¬ 
ning ses, 
hvorledes de 
store lysglimt 
optræder i 
den øvre 
atmosfære 
oven over tor¬ 
denvejret. 
Credit: Geofy¬ 
sisk Institut, 
University of 
Alaska 


de, måske fordi de forekom så uven¬ 
tet. Sentmans og Wescotts under¬ 
søgelser tyder på, at lysglimtene 
måske alligevel ikke er så sjældne, 
som man hidtil har antaget. 

‘7 årevis har man troet, at det 
område af atmosfæren, hvor disse 
fænomener optræder, var et stille og 
roligt, ja næsten kedeligt område, ” 
sagde Sentman. 

Sentman og Wescott havde en mis¬ 
tanke om noget andet. Deres interesse 
i fænomenet voksede i 1989, da det 
lykkedes forskere ved University of 
Minnesota at fastholde usædvanlige 
lysfænomener på en videoptagelse 
fra et fjernsynskamera anbragt på 
jordoverfladen. 

Forskere ved NASA’s Marshall 
Space Flight Center i Huntsville, 
Alabama, har nu fundet andre regi¬ 
streringer af lysglimt i den øvre 
atmosfære, efter at man har gennem¬ 
gået videooptagelser af tordenvejr i 
forbindelse med flere rumfærge¬ 
opsendelser. 

□ 

Kilde: NASA News 93-167, 23. sept. 
1993 

Afsløring 


Katastrofen 
i Hanoi 


For et par år siden dukkede der en fantastisk historie frem om et kæmpe ufo, 
der var blevet beskudt over Hanoi i slutningen af 1960'erne. 

Ufoet svarede igen og dræbte flere hundrede sovjetiske soldater. 

Nu har Anatoly Dokuchayev fundet flere detaljer om hændelsen. 


AF PER 
ANDERSEN 



Beretningen fortæller om en hænd¬ 
else i slutningen af 1960’erne i 
Hanoi. På dette tidspunkt blev den 
nordvietnamesiske hovedstad for¬ 
svaret af sovjetiske soldater imod 
amerikanske luftangreb. Angiveligt 
skulle forsvaret have bestået af ni 
antiluftskyts-brigader udstyret med 
Cube-missiler 25-30 km fra Hanoi. 
Alle soldaterne var sovjetiske. 

En aften i juli blev der fra et af de 
mindre batterier observeret et stort 
diskosformet objekt, der dukkede op 
ud af den blå luft. Soldaterne skønne¬ 
de, at objektet var mindst 300 meter i 
diameter. 

Objektet identificerede ikke sig 
selv, og batteriets øverstbefalende 
kontaktede derfor hovedkvarteret. 
Efter en hurtig rådslagning blev det 
besluttet at åbne ild mod det uidenti¬ 
ficerede objekt. Tre batterier åbnede 
derefter ild og affyrede angiveligt ti 
missiler. 

Men missilerne eksploderede, 
længe inden de nåede deres mål, og 
i stedet kom der nu en fin, tynd blå 
lysstråle fra ufoet. Lysstrålen blev 
rettet mod et af de batterier, der hav¬ 
de affyret missilerne, og hele batteri¬ 
et med radarer, missiler o.lign. smel¬ 
tede til én stor masse. Stort set alle 
batteriets 200 personer døde. Deref¬ 
ter forsvandt ufoet igen ud i rummet. 

Tvivlsom kilde 


Sådan lød den oprindelige beretning 
om hændelsen. Journalisten Anatoly 
Dokuchayev, der siden 1976 har 
arbejdet for den militære presse i 
Lipetsk regionen i det tidligere Sov¬ 
jet, har nu set nærmere på sagen. 
Dokuchayev kan tilføje en række 
interessante detaljer til historien. * 


For det første viser den oprindeli¬ 
ge kilde sig at være avisen “New 
Russian World”, der bliver udgivet i 
New York. Forfatteren til oplysnin¬ 
gerne er Mark Steinberg, der beret¬ 
ter, at han har dem fra dokumentet 
“The War in South-East Asia” (Kri¬ 
gen i Sydøstasien) skrevet af Matvei 
Zakharov. Zakharov er tidligere chef 
for de sovjetiske styrker. 

Det viser sig, at omtalte Mark 
Steinberg, født i 1925 i Kharkov, 
kom ind i den røde hær i 1943. Ved 
krigens slutning i 1945 afsluttede 


Steinberg sin militære karriere som 
officer i den 280. antiluftskytsbatal- 
jon. Siden 1945 har han derfor ikke 
haft adgang til klassificerede mili¬ 
tære dokumenter. 

Desuden viser det sig, at Matvei 
Zakharov aldrig har analyseret det 
sovjetiske militærs engagement i 
Sydøstasien i slutningen af 1960’eme. 

Ser man på de fremkomne oplys¬ 
ninger, kan Dokuchayev fastslå, at 
der ikke var nogen Cube missilen¬ 
heder i Vietnam fra 1965 til 1970. 
Dermed falder en væsentlig detalje i 


historien til jorden. 

Manglende detaljer 


Boris Stolnikov, der var blandt 
lederne af de sovjetiske specialister 
fra 1968 til 1970, har udtalt, at “intet 
som beskrevet skete under min tid i 
Vietnam. Jeg er sikker på, at jeg vil¬ 
le have husket en skudveksling med 
et ufo i detaljer. Hvis hændelsen var 
sket, inden jeg ankom, ville jeg 
bestemt have hørt om det.” 

Også antallet af faldne sovjetiske 


soldater under krigen støtter ikke 
historien. I perioden fra juli 1965 til 
december 1974 blev der i hele Viet¬ 
nam kun dræbt 16 sovjetiske solda¬ 
ter. Af disse døde 13 i aktion. 

Konklusionen må være, at hele 
historien er opspind eller baseret på 
meget løse rygter og bragt til torvs 
som en god historie af Mark Stein¬ 
berg. □ 


Kilde: Aura-Z, juli 1993 

Var ufoet rundt 
eller firkantet? 


I langt de fleste tilfælde er en øjen- 
vidneberetning det eneste, der er 
tilbage efter en ufoobservation. 
Men hvor præcis er vidnernes 
beretninger? Her står SUFOI over 
for en svær opgave omkring ind¬ 
samling og vurdering af vidnernes 
oplysninger. Forsøg viser, hvor 
svær denne opgave faktisk er. 

Der er lavet forsøg, hvor en gruppe 
blev spurgt “hvor høj var basketball¬ 
spilleren?”, mens en anden gruppe 
blev spurgt “hvor lav var basketball¬ 
spilleren?” Svarene viser, at formu¬ 
leringen har en direkte indflydelse 
på svaret, selv om begge grupper så 
samme person. Den første gruppe 
svarede i gennemsnit 2,00 meter 
mens den anden gruppe i gennem¬ 
snit svarede 1,76 meter! 

Et andet eksempel drejer sig om 
vurderingen af højden på et højhus. 
De, der blev spurgt “hvor højt er 
huset?” svarede i gennemsnit 26 eta¬ 
ger, mens gruppen med spørgsmålet 
“hvor lavt var huset?” svarede i gen¬ 
nemsnit 13 etager. 

Ledende spørgsmål 


Disse eksempler er klassiske, leden¬ 
de spørgsmål. Altså spørgsmål, der 
leder vidnet på vej mod et bestemt 
svar. Ledende spørgsmål - eller ret¬ 
tere det at undgå dem - er afgørende, 
når SUFOI tager ud og interviewer 
vidner til en ufoobservation. 

Vidneberetninger er afgørende 
for SUFOIs arbejde, idet disse er 
forbindelsen mellem en observation 
og beskrivelsen af denne. Vidnet bli¬ 
ver derfor udsat for en lang række 
spørgsmål, så SUFOI kan få et detal¬ 
jeret billede af, hvad der faktisk er 
foregået. Disse oplysninger er nøg¬ 
len for SUFOI i afgørelsen af, hvor¬ 
vidt det sete var et ufo eller et kon¬ 
ventionelt fænomen. 

Generelt anvendes vidneudsagn 
jo ofte i vores samfund. Ikke bare 
ved ufoobservationer, men også en 


stor del af vores retssystem er 
opbygget omkring vidner og deres 
beskrivelse af hændelser. Blandt 
andet derfor er der foretaget en del 
undersøgelser af, hvordan folks 
hukommelse fungerer og de faldgru¬ 
ber, der er ved vidneberetninger. 

De tidligere nævnte eksempler på 
ledende spørgsmål er jo relativt oplag¬ 
te, og SUFOIs rapportoptagere lærer 
gennem kurser at undgå sådanne. 
Men det er faktisk sværere, end man 
tror. Tænk blot på, hvor mange gan¬ 
ge SUFOI har spurgt et vidne, “hvor 
langt væk?” eller “hvor tæt på?” 
fænomenet var. Ifølge oven-stående 
har dette indflydelse på vurderin¬ 
gen! 

Der er endda eksempler, hvor det 
er endnu vanskeligere at gennemskue, 
at der er tale om ledende spørgsmål. 
Nogle personer blev spurgt, hvor 
mange forskellige slags hovedpine¬ 
piller, de havde prøvet. Den ene halv¬ 
del blev givet valgene: En, to eller 
tre. Den anden halvdel kunne vælge 
imellem: En, fem eller ti. Svarene i 
den første gruppe var 2,3 i gennem¬ 
snit, mens svarene i den anden grup¬ 
pe var 4,2 i gennemsnit. 

Så du stopskiltet? 


Forskerne mener, at svarene, man 
får, er afhængige af de forudsætnin¬ 
ger, der er indbygget i spørgsmåle¬ 
ne. Dette er blevet illustreret af et 
forsøg, hvor en gruppe personer så 
en video af en bil. Bilen overså et 
stopskilt og drejede til højre ud på en 
vej uden at standse. Derved måtte en 
tværgående bil bremse hårdt op, 
hvilket resulterede i et harmonika¬ 
sammenstød. 

Forsøgspersonerne skulle udfyl¬ 
de et spørgeskema, der for den ene 
halvdels vedkommende indeholdt 
spørgsmålet: “Hvor hurtigt kørte 
bilen, da den passerede stopskiltet?” 
Den anden halvdel blev spurgt: 
“Hvor hurtigt kørte bilen, da den 
drejede til højre?” 


Senere i spørgeskemaet blev alle 
så spurgt om, hvorvidt de havde set 
et stopskilt på videoen. I den første 
gruppe svarede 55% ja, mens kun 
35% i den anden gruppe havde set 
stopskiltet. 

Forsøget viser, at man ved hjælp 
af spørgsmålene faktisk er i stand til 
at ændre folks hukommelse omkring 
det skete. Her var der tale om et 
stopskilt, der faktisk var til stede, og 
ved hjælp af et spørgsmål om dette 
kunne personernes hukommelse 
“gøres bedre”. 

Andre forsøg har vist, at man fak¬ 
tisk ved hjælp af spørgsmål kan 
introducere nye fakta i folks hukom¬ 
melse. Altså ting, der er rent opdig¬ 
tede. 

En gruppe så en video af en bil og 
en ulykke. Selv om der ingen lade 
var ved vejen, blev den ene gruppe 
alligevel spurgt: “Hvor hurtigt kørte 
bilen, da den passerede laden?” Den 
anden gruppe blev bare spurgt: 
“Hvor hurtigt kørte bilen på vejen?” 

Begge grupper blev så spurgt, om 
de havde set en lade på filmen (der 
jo altså ikke var der). I den første 
gruppe mente 17,3%, at de havde set 
en lade på videoen, men kun 2,7% i 
den anden gruppe mente dette. Ale¬ 
ne ved udformningen af spørgsmålet 
kunne man altså få næsten hver fem¬ 
te person til at “huske” en lade, der 
ikke havde været der. 

En kompliceret proces 


Det, at have en oplevelse og senere 
gengive denne til en interviewer, er 
altså en kompliceret proces. Forske¬ 
ren Elisabeth F. Loftus har lavet en 
forenklet model af denne proces, der 
viser, hvad der sker. 

På det tidspunkt, hvor informati¬ 
on lagres i hukommelsen, sker der 
en selektion (udvælgelse) af, hvad 
man vil huske. Alle har vel oplevet 
at gå en tur og lade tankerne vandre 
for derefter at opdage, at man ikke 
kan huske dele af turen. Det kræver 


AF PER 

Illustration af hukommelsesprocessen 


koncentration at huske - og af det 
totale informationsbillede er det kun 
en begrænset mængde, der bliver 
lagret. 

Forsøg har endda vist, at personer 
under stress optager langt færre infor¬ 
mationer end normalt. Vidner til bilu¬ 
held husker typisk mindre om 
hændelsen, end de ville have gjort 
under normale omstændigheder. Dette 
gælder givetvis også for ufoobserva¬ 
tører, hvilket jo yderligere vanske¬ 
liggør indsamling af oplysninger om 
det skete. 

En anden vigtig del af lagringen 
af oplysninger er den påvirkning, 
der sker af oplysningerne i lagrings¬ 


øjeblikket. Her bliver vidnets hele 
baggrund og tidligere erfaringer dra¬ 
get med ind, og dette har stor betyd¬ 
ning for, hvordan tingene huskes. 

Et eksempel fra vores verden 
kunne være, hvis vidnet har læst 
bøger af George Adamski og beskri¬ 
ver objektet som værende magen til 
de objekter, Adamski mente at have 
observeret. Et andet vidne uden den¬ 
ne baggrund vil derimod beskrive 
objektet på en anden måde. 

Som tidligere anført sker der også 
en påvirkning af oplysningerne, 
hver gang de bliver genkaldt i 
hukommelsen, fx under et interview. 
Ikke alene kan oplysninger blive 


ændret under interviewet, men der 
kan også blive introduceret helt nye 
oplysninger, der intet har at gøre 
med den oprindelige oplevelse. 

Disse ændringer kan ske med 
ledende spørgsmål, og det har vist 
sig, at vidner er specielt sårbare over 
for “eksperter”. Hvis vidnet oplever 
intervieweren som “mere vidende 
om situationen”, er der større risiko 
for, at ledende spørgsmål ændrer 
hukommelsen. Dette skal specielt 
SUFOI have sig for øje under inter¬ 
views med vidner, der jo ofte betrag¬ 
ter foreningens repræsentanter som 
“ufo-eksperterne”. 

Konklusion 


Det er bestemt ikke så enkelt, som 
man skulle tro, at interviewe vidner 
og fastlægge de præcise detaljer om 
en ufoobservation. Dels kræver det 
interviewfærdigheder hos interviewe¬ 
ren. Men derudover er det også vigtigt 
hele tiden at være bevidst om, at vid¬ 
ners beretning ikke er andet, end 
hvad det er: Et hukommelsesbillede 
og ikke et fotografi! □ 

Kilde: 

James R. Reich: The Eyewitness. 
Skeptical Inquirer. Vol. 17. Summer 
1993 


Kig på himlen 


ener i 


februar 




Merkur. Årets bedste muligheder for 
at observere Merkur ligger klart i 
oktober og november. Dog kan man 
i dagene omkring den 19. marts se 
Merkur som morgenstjerne på den 
østlige horisont, inden Solen står 
op. 

Venus. Venus bevæger sig nogen 
lunde som Merkur, blot en del lang¬ 
sommere. Derfor kan man fra slut¬ 
ningen af februar se Venus som 


aftenstjerne. Venus er egentlig så 
lysstærk, at den kan ses selv om 
dagen. Venus kan i øvrigt let lokalise¬ 
res den 12. april, hvor den står 1-2 
grader til venstre og oven for Månen. 

Mars. Mars kommer først i oppo¬ 
sition til Solen igen d. 12. februar og 
kan for øjeblikket ikke observeres. 

Jupiter. Jupiter står i opposition 
til Solen den 30. april. Der er derfor 
gode muligheder for at se Jupiter. 


Natten mellem den 29. og 30. marts 
kan man se Jupiter oven for og til 
venstre for Månen. Når morgenlyset 
begynder at komme, kan man se, at 
himmellegemerne bevæger sig, idet 
Jupiter nu står i syd-sydvest 5 grader 
til højre og oven for Månen. 

Saturn. Saturn kommer først i 
opposition til Solen den 1. septem¬ 
ber. Der er derfor ikke gode mulig¬ 
heder for at observere Saturn, idet 

den står for tæt på Solen til at kunne 
ses. Dog kan man fra begyndelsen af 
maj se Saturn nær horisonten i øst¬ 
sydøst, lige før Solen står op. Fx kan 
man den 5. maj finde Saturn 6 gra¬ 
der neden for og til højre for Månen. 

Uranus og Neptun. Disse to pla¬ 
neter kommer først i opposition til 
Solen i midten af juli. Der er derfor 
ikke store muligheder for at iagttage 
dem før. 

Ringformet solformørkelse 
den 10. maj 


Fra Danmark kan man se hele eller 


store dele af formørkelsen som en 
partiel solformørkelse. Desværre 
indtræffer formørkelsen forholdsvis 
sent på dagen, hvilket betyder, at 
man i store dele af landet ikke vil 
kunne se afslutningen af formørkel¬ 
sen, idet Solen går ned inden. 

Hvis man tænker sig en ret linie 
fra Udbyhøj ved Randers til Nørre 
Nebel ved Varde, vil den del af Dan¬ 
mark, som ligger nordligere en den¬ 
ne linie, kunne opleve formørkelsen 
i hele sin udstrækning, mens obser¬ 
vatører i den del af landet, som lig¬ 
ger sydøst for denne linie, vil ople¬ 
ve, at Solen går ned formørket. 


I København begynder formør¬ 
kelsen kl. 19.35:35 (DST), har max- 
imum kl. 20.26:45 (DST) og slutter 
kl. 21.15:22 (DST), mens den i 
Ålborg starter kl. 19.34:12 (DST), 
har maximum kl. 20.25:45 (DST) og 
slutter kl. 21.14:45 (DST). I den 
sydligste del af Danmark vil der 
være mulighed forat se op til 40% af 
Solen formørket. Dette års formør¬ 
kelse er ringformet i omkring 6 
minutter og 9 sekunder. □ 


Asteroide tæt på igen 

Den 20. maj 1993 passerede en lille asteroide mellem Jordens og 
Månens baner. 


Det fandt man først ud af, da objek¬ 
tet optrådte på flere fotos, som blev 
taget under afsøgning af himlen med 
det 0,9 m store Spacewatch teleskop 
den 21. maj 1993. Objektet optrådte 
også på et foto taget den 22. maj. 
Der var tale omen asteroide, der fik 
den astronomiske betegnelse 1993 
KA2. 

Med baggrund i opmåling af bille¬ 
derne kunne Brian Marsden fra 
Minor Planet Center i Cambridge, 
Massashusetts, USA, konkludere, at 
asteroiden var fløjet forbi Jorden i 
en afstand af kun ca. 140.000 km. 
Det er mindre end halvdelen af 
afstanden til Månen og dermed 
rekord for de objekter, der gennem 
de senere år er registreret i baner i 
nærheden af Jorden. 

Man regner med, at asteroiden er 
på 5-11 meter, hvilket samtidig gør 
den til det mindste objekt, man har 
observeret i verdensrummet. Bereg¬ 
ningerne viser, at objektets bane 
fører det inden for Venus-banen med 
3,3 års mellemrum. I øjeblikket er 
asteroiden i sin bane om Solen på 
vej næsten helt ud til Jupiter. 

Denne og andre iagttagelser og 
fotoregistreringer gennem de senere 
år har efterhånden fået astronomer¬ 
ne til at erkende, at der tilsyneladen¬ 


de flyver langt flere mindre asteroi¬ 
der meget tættere på Jorden, end 
man tidligere har antaget. 

Chancen for et nedfald er derfor 


også større, end man hidtil har reg¬ 
net med. ^ 

Kilde: Nytt om Romfart nr. 4/1993 
Ole Henningsen 



Den lille 
asteroide 1993 
KA2 er her 
fotograferet 
den 21. maj 
1993 kl. 
6.39:29 dansk 
tid med et 
CCD-kamera 
på Spacewatch 
teleskopet. 
Asteroiden ses 
som en svag 
lysende streg 
på fotoet, og 
den passerede 
forbi Jorden i 
en afstand af 
kun 11 jord¬ 
diametre. 

Foto: 

JanfesSeotti, 
Univers i ty of 
Arizona 

Personer 


Evald Maarup død 


AF OLE 

HENNINGSEN 



Evald Hansen 
Maarup i sam¬ 
tale med X.P. 
Madsen, 
SUFOIs 
daværende 
leder af Rap¬ 
port-o g Alarm¬ 
centralen, 
august 1970 . 

Foto: Ole 
Henningsen 


Tegning: 
Henrik Klinge 
Pedersen 



bunden af en stor grålig genstand, 
der hang over patruljevognen. Lyset 
forsvandt i et hul i genstanden, der 
forsvandt lynhurtigt uden en lyd. 

Der kom igen strøm på vognen, 
og Maarup kaldte politistationen 
over radioen og berettede om sin 
ejendommelige oplevelse. 

På et tidspunkt under observatio¬ 
nen tog Maarup tre fotos med det 
kamera, der var monteret foroven i 
patruljevognens frontrude. Billeder¬ 
ne viser en lysplet, men selv kraftige 
forstørrelser har ikke fremkaldt nær¬ 
mere detaljer. Efter objektet var for¬ 
svundet, tog Maarup endnu tre fotos 
af vejen og autoværnet oplyst af pa¬ 
truljevognens forlygter. 

Maarup søgte ikke på nogen måde 


måske kun et fåtal af UFO-Nyts læs¬ 
ere navnet Evald Hansen Maarup. 
Men alle har hørt om den meget 
spændende ufo-oplevelse, en politi¬ 
assistent havde i nærheden af sit 
hjem ved Haderslev i 1970. 

Og ingen anden ufo-beretning 
har i den grad fået omtale af alle de 
danske - og for den sags skyld man¬ 
ge udenlandske - medier og ufo¬ 
organisationer gennem de seneste 23 
år. 

På sin ligefremme og nøgterne 
facon genfortalte Evald Maarup ofte 
oplevelserne denne specielle aften i 
august 1970, der blev så skelsætten¬ 
de for hans liv. 

Han kom kørende mellem Kab- 
drup og Fjelstrup i Sønderjylland på 
vej hjem fra politistationen i Hader¬ 
slev i sin patruljevogn torsdag den 
13. august 1970. Pludselig blev vog¬ 
nen omgivet af et skærende, blåhvidt 
lys. Strømmen forsvandt, og moto¬ 
ren gik i stå. Forgæves forsøgte han 
at kalde Haderslev Politistation over 
radioen, der imidlertid også var død. 

Kort efter så han, hvorledes lyset 


I september måned 1993 døde I bevægede sig opad. Det var kegle- 
Evald Maarup. Efterhånden kender I formet og blev ligesom trukket op i 

publicity. Så det var ikke ham selv, 
men en drillesyg kollega på politistati¬ 
onen i Haderslev, der dagen efter for¬ 
talte den lokale presse om den speciel¬ 
le oplevelse. 

Og beretningen blev hver- 
mands eje de næste dage via en 
overvældende presseomtale, 
som næsten var ved at tage pip¬ 
pet fra den ellers robuste 
Evald Maarup. 

Observationen adskilte 
sig fra mange andre ved, 
at Flyvevåbnet faktisk 
foretog visse under¬ 
søgelser i forbindelse 
med sagen. Doku¬ 
menter, som SUFOI 
er i besiddelse af, 
viser dog, at hel¬ 
ler ikke myndig¬ 
hederne kunne 
give en forkla¬ 
ring på den 
lille lysplet, 
som fand¬ 
tes på fil¬ 
men 
taget 
med 


man pa 

tilfredsstillende vis forklare, at strøm¬ 
men svigtede og senere kom igen på 
patruljevognen 

Maarup havde den 14. august 
1973 en observation af samme karak¬ 


up har i de forløbne 23 år givet et utal 
af interviews til dansk og udenlandsk 
dags- og ugepresse, hvor han har 
berettet om sine oplevelser, ligesom 
han har medvirket i adskillige TV- og 
radioudsendelser. Ved sjældnere lej¬ 
ligheder holdt han selv foredrag 
om sine oplevelser, fx 
for lokale ufo¬ 


mere kend¬ 


skab til detal¬ 


jerne i hans 
oplevelser - 
også med 
medierne. 


Der er ingen 
tvivl om, at Evald 
Maarup er en af de 
personer, der ved sin 
rolige og nøgterne frem¬ 
stilling af sine ufo-ople¬ 
velser har medvirket 
stærkt til, at man i dagens 
Danmark kan diskutere ufo¬ 
fænomener på et sagligt 
grundlag. O 


grupper, 

hvortil- 


' så 
havde lej¬ 
lighed til at 
få et nær- 


Ring 

til 

SUFOI 


ter som den første, ligesom han ved 
andre lejligheder havde gjort andre 
uforklarlige iagttagelser, hvilket han 
dog almindeligvis ikke skiltede så 
meget med. 

Hans første og mest detaljerede 
oplevelse er helt naturligt blevet omtalt 
i de fleste af de utallige foredrag, som 
SUFOFs foredragsholdere har holdt 
gennem årene, ligesom hans beretning 
og fotos er blevet omtalt og vist på 
mange udstillinger landet over. Maar- 


Alarmcentral 
Tlf.: 86 28 90 61 

Information 
Tlf.: 86 99 92 39 

Foredrag 
Tlf.: 86 8013 15 


Mars-skive 

produktion 

Engang i et af de kommende 
århundreder vil Mars-forskere 
fra Jorden måske støde på en 
gammel rumsonde på den røde 
planets overflade. Når de børster 
støvet af og åbner den, kan de 
indeni finde en skinnende, blank 
skive - en compact disc. 

Hvis forskerne kan rekon¬ 
struere den forældede teknik, 
der blev brugt til at fremstille 
denne compact disc, kan de på 
skiven høre et væld af Mars- 
relaterede ting, fortælles det i 
det amerikanske tidskrift Astro- 
nomys november-udgave 1993. 

Der vil først og fremmest 
være udvalgte dele af det berøm¬ 
te radiohørespil “Klodernes 
Kamp”, der baseret på forfatte¬ 
ren H. G. Wells’ roman, i 1938 
satte dele af USA på den anden 
ende. Man vil kunne høre opta¬ 
gelser fra Jet Propulsion Labo- 
ratory i Pasadena fra den aften i 
1976, da rumsonden “Viking 1” 
landede på Mars-overfladen. 
Der vil være budskaber fra sci¬ 
ence fiction skribenter som fx 
Arthur C. Clarke. 

I elektronisk form vil for¬ 
skerne også kunne genfinde 
tusindvis af sider fra science 
fiction fortællinger skrevet af 
forfattere som Kurt Vonnegut, 
Edgar Rice Burroughs og Isac 
Asimov. Alle disse fortællinger 
har et fælles tema - nemlig 
Mars. 

Man regner med at placere 
CD’en med titlen “Visions of 
Mars” om bord på den russiske 
rumsonde “Mars ‘94”, der efter 
de foreløbige planer skulle lan¬ 
de på den røde planets overflade 
i slutningen af 1995. 

Fremstillingen af denne CD 
bliver støttet af foreningen “The 
Planetary Society” med astro¬ 
nomen Carl Sagan i spidsen 
samt firmaet Warner News 
Media. Sidstnævnte firma vil 
senere sælge kopier af produkti¬ 
onen i CD-ROM udgave for 
mere jordbundet brug. 

Ole Henningsen 

___ J 

Notitser 


Kort fortalt 


SUFOI financierer 
ukrainsk forsk¬ 
ningsprojekt 


SUFOI har stillet økonomiske mid¬ 
ler til rådighed for et ukrainsk pro¬ 
jekt, der skal analysere en sort kugle 
af muligvis ikke-jordisk oprindelse. 

I 1983 blev der i Rusland fundet 
en mystisk sort kugle med en diame¬ 
ter på 4 cm. Kuglen blev fundet i et 
lerlag 7 meter nede i jorden. En 
meget overfladisk undersøgelse har 
vist, at denne kugle er særdeles mær¬ 
kelig og fortjener et grundigt studium. 

Det er den ukrainske ufoorgani¬ 
sation RIAP (Research Institute on 
Anomalous Phenomena), der har 
kuglen i sin besiddelse. Undersøgel¬ 
sen af objektet bliver ledet af dr. Vla¬ 
dimir V. Rubtsov, der siger, at kuglen 
“bør undersøges meget omhyggeligt 
ved hjælp af avanceret udstyr”. Kun 
sådanne grundige undersøgelser kan 
godtgøre, om kuglen eventuelt er af 
ikke-jordisk oprindelse. 

RIAP har derfor ansøgt en række 
fonde og foreninger om økonomisk 
støtte til den videnskabelige analyse 
af kuglen. Både SUFOI og “UFO 
Fondet af 1979” har besluttet at støt¬ 
te projektet, og et beløb på kr. 1.500 
blev derfor overført i november sid¬ 
ste år til RIAP. 

Der vil nu blive foretaget en række 
undersøgelser af kuglen. Disse omfat¬ 
ter bl.a.: 

♦ Fastlæggelse af kuglens dimen¬ 
sioner, vægt, overfladestruktur, 
massefylde, tyngdepunkt mv. 

♦ Fastlæggelse af den kemiske 
sammensætning og røntgenund¬ 
ersøgelse af kuglen. 

♦ Undersøgelse af strukturer ved 
hjælp af elektronmikroskop. 

♦ Undersøgelse af kuglens termi¬ 
ske egenskaber. 

♦ Undersøgelse af kuglens magne¬ 
tiske egenskaber. 

Som en del af aftalen har SUFOI sik¬ 
ret sig mulighed for at offentliggøre 


resultaterne af analyserne, lige så 
snart de foreligger. 

SUFOI venter nu med spænding 
på nogle af de første resultater fra 
analyserne, der bl.a. foretages af 
Ph.D. Valentin N. Fomenko. □ 
/pa 


Rum-is 


Da rumfærgen Atlantis i september 
1991 var på missionen STS-48, fan¬ 
gede et af kameraerne et underligt 
objekt uden for rumfærgen. Mens 
besætningen sover under rumfær¬ 
gens missioner, bliver et kamera ofte 
rettet mod jorden og signalet udsendt 
på en speciel NASA kabelkanal. En 
ufointeresseret opdagede under en 
sådan udsendelse et mærkeligt 
objekt komme til syne i billedfeltet. 
Pludselig var der et lysglimt, og 
objektet ændrede retning og fløj væk 
med høj hastighed. 

Historien blev derefter bragt i den 
populære amerikanske udsendelse 
“Hard Copy”, og det skabte et enormt 
røre. NASA udtalte, at der var tale om 
en ispartikel tæt ved kameraet, mens 
ufotilhængeme hævdede, at en sådan 
jo ikke kunne ændre retning. De hæv¬ 
dede i stedet, at det var et tophemme¬ 
ligt forsøg med missilforsvar, eller at 
ufoet ændrede retning efter at være 
blevet beskudt. 

Rumfartsspecialisten James E. 
Oberg mener dog at have fundet for¬ 
klaringen på retningsændringen. Iføl¬ 
ge ham var det en ispartikel tæt ved 
kameraet. Lysglimtet, der kan ses på 
videoen, er en kort affyring af en af de 
styreraketter, der er monteret på rum¬ 
færgen. Efter et kort øjeblik når jet¬ 
strømmen ispartiklen, der derfor ænd¬ 
rer retning og bliver blæst væk. □ 


Kilde: Skeptical Inquirer, vol. 17, 

1993 

/pa 


Geller skal betale 
en formue 


Den verserende retssag mellem Uri 
Geller på den ene side og CSICOP 
og James Randi på den anden side er 
nu nået et skridt længere. Dommer 
Stanley S. Harris har dømt Uri Gel¬ 
ler til foreløbig at betale kr. 700.000 
til CSICOP som erstatning for 
sagens omkostninger. 

Sagen startede i 1991 med Uri 
Gellers påstand om 100 mio. kr. i 
erstatning, fordi James Randi af¬ 
slørede ham som svindler. Rettens 
første dom var, at CSICOP ikke kun¬ 
ne gøres ansvarlig for Randis udta¬ 
lelser. Nu har retten altså også dømt 
Geller til at betale et større beløb til 
CSICOP i erstatning. Dommen faldt 
ifølge loven om, at man ikke må 
retsforfølge nogen, med mindre man 
har en god grund, og at det ikke må 
ske som hævn. 

Uri Geller bad retten om at over¬ 
veje dommen igen, men det afviste 
dommer Harris. Men beløbet er dog 
endnu ikke blevet betalt af Geller, så 
CSICOP har nu bedt dommeren om 
at sørge for, at Geller også kommer 
til at betale. □ 

Kilde: Skeptical Inquirer, vol. 17, 

sommer 1993 

/pa 

Billy Meier afsløret 

Kontaktpersonen Billy Meier fra 
Schweiz har i mange år været kon¬ 
troversiel med sine ekstremt flotte 
billeder af rumskibe. Ved en ufokon¬ 
ference i oktober 1993 i Californien, 
USA, trådte Kai Korff frem og af¬ 
slørede, at han havde infiltreret Mei¬ 
ers organisation og bl.a. optaget en 
del videomateriale i sagen. 

Korffs interesse for Meier begynd¬ 
te, da han læste om Meiers helt usæd¬ 
vanlige påstande i bogen “UFO - 
Contactfrom the Pleiades”. Han blev 

hurtig skeptisk, og allerede i begyn¬ 
delsen af 1980’erne forsøgte Korff 
at afsløre Meier. 

Men nu har han besøgt og infil¬ 
treret Meiers organisation under 
navnet “Steve Thomas”. Det lykke¬ 
des ham nemt at finde og interviewe 
naboer, der havde set Meier lave 
ufofotos ved hjælp af små modeller, 
der nogle gange var hængt op i heli¬ 
um-balloner. 

Korff er i gang med at redigere en 
video om sine undersøgelser af Mei¬ 
er, og angiveligt skulle denne video 
blive tilgængelig i løbet af 1994. Vi 
glæder os til at se den. □ 

Kilde: SUN, november 1993 
/pa 

Rockefeller møder 
ufologer 


I september 1993 mødte den 83-åri- 
ge Laurence Rockefeller en række 
ufologer for at få en status for ufo¬ 
forskningen, specielt om der bliver 
hemmeligholdt informationer af rege¬ 
ringen. Mødet var arrangeret af C.B. 
Scott Jones, og blandt deltagerne var 
så kendte personer som Bruce Macca- 
bee, Leo Sprinkle og Linda Moulton 
Howe. Sidstnævnte er kendt for sit 
arbejde omkring lemlæstede dyr. 

Et af aftenens højdepunkter var i 
øvrigt, da Maccabee satte sig til kla¬ 
veret og spillede sin egen kompositi¬ 
on med titlen “I’ve Got The Junk 
Mail Blues”. 

□ 

Kilde: SUN, november 1993 
/pa 

Spielberg søger 
efter liv 

Steven Spielbergs interesse for det 
uden jordiske kender vi jo alle efter 
film som “Nærkontakt af 3. Grad” 
og “ET”. Hans interesser går dog 
også i retning af SETI (altså efter¬ 
søgningen efter intelligent liv i uni¬ 
verset). Steven Spielberg støtter 
således den private forening “Plane- 
tary Society” i dens forsøg på at søge 
efter radiosignaler fra andre intelli¬ 
gente væsener. 

Udsigterne er dog ikke lyse. Efter 


otte års arbejde med at søge efter 
radiosignaler, er det amerikanske 
projekt META ikke nået nogen veg¬ 
ne. Selv om der har været 37 mysti¬ 
ske signaler blandt de milliarder, der 
har været undersøgt, viste ingen af 
disse 37 signaler sig igen, når anten¬ 
nerne igen blev rettet mod den sam¬ 
me position. 

Det har fået senator Richard Bry- 
an fra Nevada til at fremtvinge en 
afstemning i senatet med det resul¬ 
tat, at NASA i 1994 ikke får penge 
til at fortsætte søgningen efter intel¬ 
ligente radiosignaler fra universet. 

□ 

Kilde: Politiken, 1.11.1993 
/pa 

Helt normalt at se 
ufoer 

En gruppe videnskabsmænd ved 
Carleton-universitetet i Ottawa i 
Cananda har sammenlignet en grup¬ 
pe, som hævder, at den har set ufoer, 
med en gruppe, hvor medlemmerne 
ikke har haft sådanne oplevelser. 
Undersøgelsen viser, at ufoobserva- 


tøreme er lige så normale som kon¬ 
trolgruppen. De fleste af dem var 
almindelige mennesker med et kon- 
torjob, relativt veluddannede og fra 
middelklassen. □ 

Kilde: Dagbladet (Norge), 2.11.93 
Æmh 

Menneskeskabte 

ufoer 


Manglen på skruer var skyld i, at 25 
skotske børn troede, at de havde fået 
besøg af en ufo i deres sandkasse i 
Glasgow. Et panel fra skroget af en 
British Airways Boing 757 røg af, 
da flyet lettede fra Glasgow. Stykket 
røg ned på en legeplads i det nord¬ 
østlige Glasgow midt blandt 25 
legende børn. Senere undersøgelser 
viste, at panelet slet ikke var skruet 
fast. Det samme er tilfældet med 
75% af briternes andre fly af denne 
type! Q 

Kilde: Ny dag, 17.11.1993 
Æmh 


\ 

Lys over Nordsøen 

Efterårets nok mest spændende sag drejer sig om det fænomen, der blev set fra 
to produktionsplatforme og to skibe i Nordsøen. 


Orange lys over platform 


Det er onsdag den 20. oktober 1993, 
og klokken er 04.50 DNT. Vejrob¬ 
servatøren på produktionsplatfor¬ 
men Tyra Øst er ude for at studere 
skydækket. En procedure, som gen¬ 
tages hvert kvarter. Lige over sig får 
vejrobservatøren øje på et rundt og 
orangelysende fænomen, som befin¬ 
der sig kun få grader vest for zenith. 
Fænomenet synes at have diffuse 
kanter, og størrelsen svarer til en 
“halv” fuldmåne. (Månen kan det 
dog ikke have været, idet den på det¬ 
te tidspunkt slet ikke var oppe). 

Da vejrobservatøren ikke umid¬ 
delbart kan give en naturlig forkla¬ 
ring på det, han ser, kontakter han 
Danmarks Meterologiske Institut 
(DMI), der henviser ham til Søvær¬ 
nets Operative Kommando (SOK), 
som igen henviser ham til SUFOIs 
Alarmcentral. 

Klokken 05.30 ringer vejrobser¬ 
vatøren så til SUFOIs Alarmcentral 
og giver en kort beskrivelse af fæno¬ 
menet, der stadig ses. 

Ikke kun fra Tyra Øst observerer 
man det orange lys. På Gormfeltet 
(der befinder sig ca. 18 km syd for 
Tyra Øst) ser to kranførere også et 
lignende fænomen nær zenith. Men i 
modsætning til vejrobservatøren på 
Tyra Øst, ser de ikke bare ét, men to 
aflange fænomener tæt ved siden af 
hinanden. 

Endelig ses fænomenet også fra 
to skibe, som ligger i nærheden af 
Tyra Øst. Om bord på det ene skib 
prøver man at fotografere fænome¬ 
net, men desværre ligger skibet for 
uroligt, til at man tage et billede. 

Vejrobservatøren på Tyra Øst for¬ 
tæller senere, at fænomenet synes at 
følge en nærliggende stjernes langsom¬ 
me bevægelse. (Den omtalte stjerne er 
Capella i stjernebilledet Kusken). 

Flere gange glider en sky ind for¬ 
an fænomenet, hvorved det forsvin¬ 
der. I starten af observationen er 
himlen dækket af 2/8 - 3/8 skyer. 


Men efterhånden samler et tæt sky¬ 
dække sig, og til sidst forsvinder det 
orange lys helt bag skyer. Da er 
klokken ca. 06.10, og sammenlagt er 
fænomenet blevet observeret i mindst 
80 minutter. 

Fænomenet blev også set gennem 
en almindelig prismekikkert, men 
det afslørede desværre ikke yderli¬ 
gere detaljer. 

Senere samme dag kontaktes 
docent Erik Høg (Astronomisk Obser¬ 
vatorium, Københavns Universitet) af 
Tyra Østs vejrobservatør, som fortæl¬ 
ler om sin observation. 

Efterforskningen 


Erik Høg mente i første omgang, at 
det observerede kunne have været 
en soloplyst kemikaliesky - udsendt 
i forbindelse med et rumeksperi¬ 
ment. For at få be- eller afkræftet sin 
teori kontaktede Erik Høg bl.a. den 
europæiske rumorganisation ESOC. 
Her oplyste man, at der dem bekendt 
ikke havde været udført kemiske 
forsøg i himmelrummet over Nord¬ 
søen på det pågældende observati¬ 
onstidspunkt. 

Tilsvarende kontaktede SUFOI 
den amerikanske rumorganisation 


NASA, og her svarede man også 
negativt. 

Sammenholder man derfor disse 
oplysninger med det faktum, at kemi¬ 
ske skyer normalt kun er synlige i 
højst 20-30 minutter, synes det ude¬ 
lukket, at det observerede kan have 
været en kemikaliesky. 

I forbindelse med Nordsøsagen 
udsendte Erik Høg og SUFOI flere 
pressemeddelelser, hvori vi bl.a efter¬ 
lyste vidner. Efterlysningen resultere¬ 
de i mange henvendelser fra folk. 
SUFOI modtog bl.a. flere beretnin¬ 
ger om “dobbeltmåner”, men ingen 
passede med observationerne fra 
Nordsøen. 

Hvis fænomenet ikke var en kemi¬ 
kaliesky - hvad var det så? 

De mest almindelige forklaringer 
(såsom kraftigt lysende stjerne, pla¬ 
net, satellit mv.) kunne vi med det 
samme udelukke. Tilbage blev der 
kun få muligheder, fx lysende natte- 
skyer. Lysende natteskyer forekom¬ 
mer, når skyer af partikler højt oppe 
i atmosfæren oplyses af Solens strå¬ 
ler og derved kan ses om natten. 

I forbindelse med den videre 
efterforskning viste det sig dog hur¬ 
tigt, at en lysende natteky kunne 
udelukkes. Flere ting taler nemlig 

Billedet viser 
en kemikaliesky 
bestående af 
neutrale stron¬ 
tium atomer og 
ioniserede 
barium atomer, 
skyen er udløst 
afen raket i 
220 kilometers 
højde og lyser, 
fordi Solen 
skinner på den. 
Billedet er 
taget den 24. 
august 1971 i 
Søndre Strøm¬ 
fjord, Grøn¬ 
land. Kemiske 
skyer bruges til 
at bestemme 
vindhastighe¬ 
der i den øvre 
del af atmos¬ 
færen. 

(Billedet er 
venligst stillet 
til rådighed af 
Ib Steen Mik- 
kelsert/DMI). 

Observationer 




Alt tyder på, at det har været det 
samme fænomen, som blev set den 
20. oktober og igen den 25. novem¬ 
ber (kun lidt over en måned efter den 
første observation). 

Erik Høg mener ikke, at vi har at 
gøre med et sjældent fænomen (som 
var vores antagelse i starten), men 
derimod et relativt hyppigt forekom¬ 
mende. 

Erik Høg formoder nu, at det må 
have været en form for atmosfærisk 
genspejling af lyset fra de velkend¬ 
te forbrændingsflammer på platfor¬ 
men. (1). 

SUFOI støtter Erik Høgs forkla¬ 
ring, og vi betragter nu Nordsøsagen 
som opklaret. Den endelige konklu¬ 
sion må blive, at fænomenet over 
Nordsøen den 20. oktober sidste år 
skyldtes en atmosfærisk refleksion 
af lyset fra de store forbrændings¬ 
flammer. □ 

Note 

(1) Telefonisk samtale mellem Erik 
Høg og Toke Haunstrup, 27/11 
1993. 

\ 

SUFOI sælger 

Bronislaw Rzepecki: UF Oer over 
Polen 

Dette er den første bog om ufolo- 
gien i Polen med beretninger om 
nærobservationer, nedstyrtninger, 
fysiske påvirkninger og andre 
opsigtsvækkende emner. To bind 
på i alt 84 sider og illustreret. Kr. 
86,00 

Kim Møller Hansen: Fakta 
om... UFO 

En grundbog i ufologi med danske 
og udenlandske observationer, 
fotoanalyser og ufo-teorier. Solgt i 
over 3.000 eksemplarer! 

Bogen er på 48 sider og rigt illu¬ 
streret. Kr. 62,00 

Bøgerne bestilles ved at indbetale 
det samlede beløb plus kr. 15,00 
(ekspedition/porto) på giro 9 11 
77 25, SUFOI, Postbox 6, 2820 
Gentofte. Husk at skrive på mod¬ 
tagerdelen, hvad der bestilles. 

Vi har mange flere salgsmaterialer 
- også billige årgange af UFO- 
Nyt! Få en komplet oversigt. Ring 
på tlf. 86 99 92 39. 

_ ) 


På billederne 
ses den vel¬ 
kendte 
afbrændings- 
flamme, som 
øjensynlig er 
den naturlige 
forklaring på 
fænomenet 


Fænomenet ses igen! 


Torsdag morgen den 25. november 
1993 observerede man igen fæno¬ 
menet fra Tyra Øst! Både med hen¬ 
syn til form, farve og position på 
himlen svarede den nye observation 
til den første. Eneste forskel var, at 
der denne gang ikke kun blev set ét 
lys, men flere tæt på hinanden. (1) 
Erik Høg modtog henvendelsen 
fra Tyra Øst. Og da fænomenet sta¬ 
dig var synligt på himlen, tog han 
derfor straks kontakt med Gormfel- 
tet. Herfra kunne man se et lysfæno¬ 
men i retning af Tyra Øst. Samtidig 
sås også fire lysende kugler nær 
zenith. 


imod teorien. Vigtigst er det, at 
lysende natteskyer : 

a) ses i sommerhalvåret, 

b) altid ses forholdsvis lavt på hori¬ 


sonten i retning af Solen, 

c) er sølvhvide, 

d) udfører en tydelig bevægelse i 
løbet af bare 5-10 minutter. 

Ingen af delene passer med fæno¬ 
menet over Nordsøen. 

Muligheden for et specielt nord¬ 
lysfænomen blev også undersøgt. 
Men kan med stor sikkerhed afvises. 
På Sønderborg Amtsgymnasium regi¬ 
strerer man nordlysaktivitet ved hjælp 
af radioudstyr, og her oplyste man, at 
der ikke var registreret nogen nævne¬ 
værdig aktivitet natten mellem den 
19. og 20. oktober. 

Flere muligheder for en naturlig 
forklaring blev undersøgt, men uden 
held. Til sidst så det ud til, at vi stod 
med en sag, som det ikke var muligt 
at afslutte med en forklaring. 

Men så fik sagen en drejning, 
som skulle få stor betydning for det 
videre forløb. 















Debat 

Efter at have læst Erling Hegelunds 
indlæg i sidste nummer af UFO-Nyt, 
vil jeg gerne have et par ord med på 
vejen. Erling slutter i sit indlæg med 
en morale, hvori man opfordres til at 
gå efter alt, der glimter. Også selv 
om det ikke er guld alt sammen. Heri 
kan jeg kun være enig! 

Forskning er jo netop at prøve en 
masse muligheder af, også selv om 
mange viser sig at være “ufrugtba- 
re”. Tilsvarende må det også gælde 
for ufologien. 

UFO-Nyts redaktør, Kim Møller 
Hansen, skrev engang: “Vi tror ikke 
på alt, men vi tror, at alt bør under¬ 
søges.” Med andre ord: Ingen døre 
må forblive uåbnede, og mange 
muligheder skal prøves af! 

Det, som jeg i mit oprindelige 
debatindlæg (se UFO-Nyt nr. 3/93, 


side 12-14) slog til lyd for, var en 
intensiveret forskning med henblik 
på en vurdering af rigtigheden at det, 
jeg betegner som “ufologiens grund- 
antagelser”. Dermed mener jeg de 
“hovedantagelser”, som vel nok 
størstedelen af ufoforskningen har 
taget (og tager) udgangspunkt i. Jeg 
tænker her primært på følgende to: 

1) ufoerne er et fysisk fænomen, og 

2) fænomenets virkelige opførsel og 
udseende svarer i høj grad til det, der 
står beskrevet i uforapporterne. 

Netop fordi disse antagelser 
udgør “grundstammen” i megen 
ufoforskning, må det være rigtigt at 
vide, om de nu også er rigtige. 

Da svaret på dette spørgsmål 
næppe kommer dalende ned fra him¬ 
len, må vi nok selv gøre en indsats. 
(Hvis vi vel at mærke ønsker at bevi¬ 


se antagelsemes rigtighed - og der¬ 
med i princippet bevæge os fra tro til 
viden.) Og mit bud er altså, at vi skal 
anvende almindelige videnskabeligt 
accepterede forskningsmetoder i 
forsøget på at finde et svar. 

Desværre er heller ikke denne 
metode fejlfri, som Erling illustrerer 
med sit eksempel fra det tidligere 
Sovjetunionen. Men hvad er alternati¬ 
vet, såfremt vi ikke ønsker at forblive 
i troen? 

Mit forslag er altså ikke et ufejl¬ 
barligt columbusæg. Men det er for 
mig at se den bedste metode, vi har 
til vores rådighed for øjeblikket. Og 
den videnskabelige forskningsmeto¬ 
de bør anvendes på ufologien, som 
det også sker inden for biologien, 
astronomien, sociologien mv. 

UFO-dokument fra Europa-Parlamentet 


På bagsiden af dette nummer af UFO-Nyt kan du læse om Tullio Regges forsøg på at få Europa-Parla¬ 
mentet til at beskæftige sig seriøst med ufoer. 

SUFOI har netop modtaget Tullio Regges mødedokument, som er på 12 tætskrevne sider på dansk. Doku¬ 
mentet hedder “Betænkning fra Energi-, Forsknings- og Teknologiudvalget om forslaget om oprettelse af 
et europæisk ufo-observationscenter (B3-1990/90). Ordfører: Tullio REGGE”. 

Mødedokumentet er interessant læsning og bør læses af alle med interesse for ufo-fænomenerne. Bestil 
din egen kopi ved at indbetale kr. 30 til SUFOI, Postboks 6, 2820 Gentofte, giro 9 11 77 25. Skriv “UFO- 
betænkning” på modtagerdelen. 


Det ufejlbarlige 
columbusæg? 


















Ikke plads til ufoer 

i Europa 


Som tidligere nævnt i UFO-Nyt havde man i 
1993 ufoer til debat i Europa-Parlamentet. 
Den italienske socialist atomfysikeren Tullio 
Regge har i udvalget for energi, forskning og 
teknologi præsenteret en rapport om iagtta¬ 
gelse af ufoer og en ide om skabelsen af et 
europæisk observationscenter for 
ufoer. Centeret skulle 
administreres af 
EU- 


vil ændre på indstillingen hos 
SEPRA til ufofænomener 
er uvist. De franske 
ufo-orga- 


Tullio Regge tror ikke 
selv på, at ufoer har med 
liv i rummet at gøre, 
men at ufoobservatio¬ 
ner dog fortjener nær¬ 
mere undersøgelser. 
Ufoerne skulle 
have været til 
debat i Europa- 
Parlamentet 
fredag den 21. 

, januar, men 
lederne af 
de politi¬ 
ske 


kom¬ 
missio¬ 
nen og 
bistås af 
eksperter fra 
de 12 med¬ 
lems-lande. 

UFO-debat- 
ten var med Reg¬ 
ge som ordfører 
programsat til 
Europa-Parlamen- 
tets session i Stras- 
bourg i perioden 15.- 
19. november 1993, 
men blev udskudt til 
januar 1994. Man har 
foreslået, at EU overtager driften og finansi¬ 
eringen af det franske SEPRA-institut i Tou- 
louse. SEPRA - Service d’Expertise des 
Phénoménes de Rentrées Atmosphériques - 
har rent fysisk hjemme i kontorer hos den 
franske rumadministration CNES og har i 
adskillige år været under ledelse af Jean- 
Jacques Velasco. 

Om EU’s eventuelle overtagelse af driften 




ni sati¬ 
oner er ikke i 
forvejen udelt begejstre¬ 
de for SEPRA, som man i ufo¬ 
mæssig sammenhæng ofte betegner som 
“en slags sort hul, hvorfra intet igen undslip¬ 
per”. 

Den britiske avis Financial Times var for 
nylig efter offentliggørelsen af EU’s fremti¬ 
dige ufoplaner straks klar med en ironisk 
kommentar. Financial Times mente, at EU 
med sine forsøg på at beskæftige sig med 
kommunikation med væsner fra det ydre 
rum måske ville kompensere for de store 
vanskeligheder ved at forklare sin politik for 
EU’s egne borgere. 


grupper 
havde enstemmigt og i 
sidste øjeblik besluttet at stryge 
punktet på dagsordenen. Informationsdi¬ 
rektør Guido Naets forklarede, at sagen allere¬ 
de havde latterliggjort parlamentet nok. “Midt i 
den værste økonomiske krise i Vesteuropa siden 
Anden Verdenskrig og med en blodig krig i 
Bosnien kan vi ikke diskutere små grønne 
nuend, ” sagde Naets. 

Tullio Regge har i sinde at gøre et nyt for¬ 
søg på at få genindsat sagen på parlamentets 
dagsorden. 

Uanset om dette lykkes eller ej, så vil de 
blinde tilhængere af sammensværgelsesteo¬ 
rien leve højt på historien, og sige: “Der kan 
I bare se, hvad vi sagde. Regeringerne kender 
sandheden om ufoerne, og de gør alt for at 
skjule sandheden for folket!” □ 

Ole Henningsen og Kim Møller Hansen 
















